Teatavasti tekivad patentimisvõimalused siis kui väljatöötatud lahendus vastab patentse leiutise kriteeriumitele. Leiutis on patentne, kui see on uus,  omab leiutustaset ja on tööstuslikult kasutatav (nt patendiseadus § 8 (1). Leiutis on uus, kui see erineb tehnika tasemest (§8 (2)). Patentimisvõimalust ettevõttele ei tule kui patentset leiutist välja ei töötata. Patentse leiutise kriteeriumid ei ole kõikides riikides ühesed, sest tööstusomandi kaitsel kasutatakse territoriaalsuse põhimõtet. Turustusvõimalust meil ei teki (probleemideta) toodetele-tehnoloogiatele ka siis kui turustus- ehk eksportriigis meie toodetes-tehnoloogiates kasutatud lahendused rikuvad kellelegi teisele varem eksportriigis välja antud tööstusomandi ainuõigusi. Samuti ei saa rääkida mingitest erilistest turustusvõimalustest kui tootes kasutatud lahendused ei loo tootes mingit erilist kvaliteedi- või hinnaeelist (toote omahinnast tulenevat) võrreldes teiste turuosaliste analoogsete toodetega.